આ વિશે વધુ માહિતી આપતાં તવાવાલા બિલ્ડિંગના રહેવાસી નરેન્દ્ર શેઠે મિડ-ડે LOCALને કહ્યું હતું કે ‘અમારા બિલ્ડિંગની પાછળ આવેલા ગીતાગૃહ બિલ્ડિંગની પહેલા માળથી ચોથા માળ સુધીની ટૉઇલેટની પાઇપલાઇન છેલ્લા ત્રણ-ચાર મહિનાથી તૂટેલી છે. એને કારણે ગંદકી બહાર ફેલાય છે તેમ જ તીવ્ર વાસ આવે છે. એમ છતાં પાઇપલાઇનનું સમારકામ કરવામાં આવી રહ્યું નથી. એ સિવાય હાઉસગલી પણ સાફ થતી નથી અને ટૉઇલેટની ગંદકી છાપરા પર જમા થાય છે જેને કારણે બારી પણ ખોલી શકાતી નથી અને ચોથા માળ સુધી ગંદી વાસ આવે છે.